Blåfalli II kraftverk

Blåfalli II kraftverk var et vannkraftverk på Opstveit i Kvinnherad kommune i Vestland.

Det utnyttet et fall på inntil 340 meter fra Fjellhaugvatn til Optveitsvatnet. Det ble drevet en tunnel gjennom fjellet til et fordelingsbasseng, derfra ble det lagt stålrør i fjellsiden ned til stasjonen.

Installert effekt var 74 MW fra fire francisturbiner. Årsproduksjon var 527 GWh.

Første aggregat ble satt i drift i 1953. Turbinen havarerte etter ett år og var ute av drift i 5 måneder.  

Det var planlagt for to aggregat. Det andre ble satt i drift i 1957. Da var det klart at det trengtes mer kraft, og anlegget måtte utvides med plass for to aggregat til.

Tredje aggregat stod ferdig i 1959. Det fjerde ble satt i drift i 1963.

Kraftverket ble nedlagt i 2007 da Blåfalli Vik kraftverk ble tatt i bruk. Anlegget ble revet i 2019.

Kilder
 Blåfalli - Anleggsarbeid i Matre i 45 år. SKL
 Norske Kraftverker bind II

Vannkraftverk i Vestland
Kraftverk i Kvinnherad
Kraftverk etablert i 1953
Tidligere kraftverk i Vestland